बात बहुत समय पहले की है जब देवी-देवता, ऋषि-मुनि आदि स्वर्ग लोक से लेकर भू लोक तक विचरण कर सकते थे. उस समय एक बार क्या होता है कि स्वर्गलोक में वास कर रहे हो नव ग्रहों में इस बात को लेकर विवाद छिड़ गया कि सबसे बड़ा, सबसे शक्तिशाली ग्रह कौन है. विवाद ज्यादा बढ़ गया और नव ग्रहों के आपसी विवाद से जन जीवन प्रभावित होने लगा. ऐसे में सब अपनी शंका का समाधान करने के लिये देवराज इंद्र के दरबार में जा पंहुचे. अब उनकी समस्या को सुनकर खुद इंद्र भी हैरान रह गये कि अब जवाब दें तो क्या दें. उन्होंने कहा कि भू लोक में राजा विक्रमादित्य बहुत ही सुलझे हुए राजा हैं वे तुम्हारी इस शंका का समाधान कर सकते हैं.